Hjalti Már Björnsson, yfirlæknir á bráðamóttöku Landspítalans segir að álagið á bráðamótttökuna hafi verið með nokkuð hefðbundu sniði í nótt en meira um handabruna vegna flugelda en áður.
Þessi áramótin var mest áberandi að það voru sjö sem komu til deildarinnar vegna flugeldaáverka á höndum. Þar höfðu menn verið að skjóta upp flugeldum úr hendinni í stað þess að vera með almennilega skotaðstöðu fyrir flugeldana. Hér virðist vera að snjóleysi hafi sett strik í reikninginn, fólk hefur ekki umgengist flugelda með nægilegri varúð sem þarf að vera með þessi hættulegu tæki. Þetta voru eingöngu fullorðnir karlmenn sem brenndust með þessum hætti, þetta voru ekki börn eða ungmenni sem hlutu þessa áverka.
Þetta segir Hjalti óvanalegt, oftast hefur verið um augnáverka að ræða eða að fólk hafi orðið fyrir flugeldum. Flugeldaslysin á bráðamótttökunni voru öll með þessum hætti og því sjö í heildina, sem er svipaður fjöldi og undanfarin ár. Í dagbók lögreglu segir að töluvert hafi verið um að flugeldar hafi farið inn um glugga og brotið rúður og þá er kemur fram að tvö börn í Garðabæ og hverfi 108 í Reykjavík hafi brennst, fengið skrámur og skerta heyrn.
Ekki voru margir sem leituðu á bráðamótttöku vegna loftmengunar í Reykavík enda var smá gola sem feykti menguninni á haf út.
Þá segir í dagbók lögreglu að tilkynnt hafi verið um hnífsstungu í hverfi 108 í Reykjavík. Á vettvangi kom í ljós að fórnarlömbin voru tvö, þau voru flutt á slysadeild til aðhlynningar en voru ekki talin vera í lífshættu. Árásarmaður var handtekinn á vettvangi. Þá var tilkynnt um tilraun til stunguárásar í miðbænum, tilkynnanda tókst að læsa sig inn í íbúð sinni og gerandi handtekinn og vistaður í fangageymslu.
Var mikið um komur á bráðamótttöku vegna líkamsárása?
Það var nokkuð um það en ekki áberandi meira en venjulega, þarna eins og alltaf fylgir áfengisnotkun slys og ofbeldi.
Hjalti segir að álagið á bráðamótttökunni hafi verið svipað og undanfarin ár.
fjöldi komum svipaðar og svipuð og fyrri áramót þannig að samkomubann virðist ekki hafa hafa mikil áhrif á það